CELEX: 32013D0135
Language: lv
Date: 2013-03-15 00:00:00
Title: 2013/135/ES: Komisijas Lēmums ( 2013. gada 15. marts ), ar ko groza Lēmumu 2007/506/EK un Lēmumu 2007/742/EK, lai pagarinātu ekoloģisko kritēriju spēkā esības termiņu saistībā ar ES ekomarķējuma piešķiršanu dažiem ražojumiem (izziņots ar dokumenta numuru C(2013) 1411)  Dokuments attiecas uz EEZ

19.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 75/34
            
         KOMISIJAS LĒMUMS
   (2013. gada 15. marts),
   ar ko groza Lēmumu 2007/506/EK un Lēmumu 2007/742/EK, lai pagarinātu ekoloģisko kritēriju spēkā esības termiņu saistībā ar ES ekomarķējuma piešķiršanu dažiem ražojumiem
   (izziņots ar dokumenta numuru C(2013) 1411)
   (Dokuments attiecas uz EEZ)
   (2013/135/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 3. punkta c) apakšpunktu,
   apspriedusies ar Eiropas Savienības Ekomarķējuma komiteju,
   tā kā:
   
               (1)
            
            
               Komisijas 2007. gada 21. jūnija Lēmums 2007/506/EK, ar ko nosaka ekoloģiskos kritērijus Kopienas ekomarķējuma piešķiršanai ziepēm, šampūniem un matu kondicionētājiem (2), zaudē spēku 2013. gada 31. martā.
            
         
               (2)
            
            
               Komisijas 2007. gada 9. novembra Lēmums 2007/742/EK, ar ko nosaka ekoloģiskos kritērijus Kopienas ekomarķējuma piešķiršanai elektriskās piedziņas, ar gāzi darbināmiem vai gāzes absorbcijas siltumsūkņiem (3), zaudē spēku 2013. gada 31. martā.
            
         
               (3)
            
            
               Ir veikts novērtējums par to, cik piemēroti un atbilstoši ir pašreizējie ekoloģiskie kritēriji un ar tiem saistītās vērtēšanas un verifikācijas prasības, kas noteiktas ar minētajiem lēmumiem. Ņemot vērā minēto lēmumu pārskatīšanas procesa dažādās stadijas, ir lietderīgi pagarināt lēmumos noteikto ekoloģisko kritēriju un ar tiem saistīto vērtēšanas un verifikācijas prasību spēkā esības termiņus. Lēmumā 2007/506/EK un Lēmumā 2007/742/EK noteikto ekoloģisko kritēriju un ar tiem saistīto vērtēšanas un verifikācijas prasību spēkā esības termiņš būtu jāpagarina līdz 2013. gada 31. decembrim.
            
         
               (4)
            
            
               Tādēļ būtu attiecīgi jāgroza Lēmums 2007/506/EK un Lēmums 2007/742/EK.
            
         
               (5)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (EK) Nr. 66/2010 16. pantu,
            
         IR PIEŅĒMUSI ŠO LĒMUMU.
   1. pants
   Lēmuma 2007/506/EK 4. pantu aizstāj ar šādu:
   
      “4. pants
      Ekoloģiskie kritēriji ražojumu grupai “ziepes, šampūni un matu kondicionētāji” un ar tiem saistītās vērtēšanas un verifikācijas prasības ir spēkā līdz 2013. gada 31. decembrim.”
   
   2. pants
   Lēmuma 2007/742/EK 4. pantu aizstāj ar šādu:
   
      “4. pants
      Ekoloģiskie kritēriji ražojumu grupai “elektriskās piedziņas, ar gāzi darbināmi vai gāzes absorbcijas siltumsūkņi” un ar tiem saistītās vērtēšanas un verifikācijas prasības ir spēkā līdz 2013. gada 31. decembrim.”
   
   3. pants
   Šis lēmums ir adresēts dalībvalstīm.
   
      Briselē, 2013. gada 15. martā
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 27, 30.1.2010., 1. lpp.
   
      (2)  OV L 186, 18.7.2007., 36. lpp.
   
      (3)  OV L 301, 20.11.2007., 14. lpp.